ஸ்டாலினும் தேசிய அரசியலில் தனக்கான முக்கியத்துவத்தை உணரச்செய்ய வேண்டும் என்ற திட்டத்தில்தான் கருணாநிதியின் வைர விழாவிற்கு பி.ஜே.பி-க்கு எதிராக உள்ள தேசிய தலைவர்களுக்கு அழைப்பு விடுத்தார். ஒரே மேடையில் காங்கிரஸ், கம்யூனிஸ்ட், ஜனதாதளம் என பி.ஜே.பி.யின் எதிர்முகாம் தலைவர்கள் எல்லாம் வரிசைகட்டி அமரவைத்தார். ஸ்டாலினுக்கு வெற்றியாக இந்த விழா பார்க்கப்பட்டாலும், தி.மு.க. மீது பி.ஜே.பி. கண்வைக்கவும் இந்த விழாவே காரணமாக அமைந்து விட்டது. அப்பாவைப்போல மகனும், மதச்சார்பற்ற அணியை கட்டமைத்து விடுவாரோ என்ற சந்தேகம் பி.ஜே.பி தலைமைக்கு ஏற்பட்டதால்தான், இனி தி.மு.க-விற்கு எதிராக தங்கள் அரசியல் நெருக்கடிகளை ஆரம்பிக்க முடிவு செய்துவிட்டது பி.ஜே.பி.